ཨུ་རུ་སུ་གཞུང་གིས་ད་ལོའི་འཛམ་གླིང་རྐང་སྤོལ་འགྲན་སྡུར་ཆེད་གྲོང་ཁྱེར་མི་འདྲ་བ་༡༡ནང་ལྗང་མདོག་གི་རྩེད་ཐང་༡༦གྲ་སྒྲིག་བྱས་ཡོད་པ་དང་།དེ་དག་ལས་རྩེད་ཐང་༡༢གསར་དུ་འཛུགས་སྐྲུན་བྱས་པ་ཡིན་འདུགདེ་བཞིན་གྲོང་ཁྱེར་ཁག་གི་མཛེས་ལྗོངས་དང་མི་མང་འདུ་གནས་ཀྱི་ཆ་རྐྱེན།མེ་འཁོར་ལམ་དང་གཞུང་ལམ་འཛུགས་སྐྲུན་སོགས་ཀྱི་ཆེད་དུ་ཨ་སྒོར་ཐེར་འབུམ་༡༥ལྷག་བཏང་ཡོད་པ་དང་།ལྟད་མོ་བ་ཚོའི་ཆེད་དུ་རྒྱལ་ཁབ་མི་འདྲ་བ་༣༢ཀྱི་སྐད་ནང་འགྲན་ཚོགས་ཀྱི་གནས་ཚུལ་བརྒྱུད་བསྒྲགས་གནང་རྒྱུ་དང་།དེ་བཞིན་རྩེད་འགྲན་གྱི་བྱ་དགའི་དངུལ་འཕར་སྣོན་གྱིས་མཐའ་མའི་རྒྱལ་ཁ་ཐོབ་མཁན་ཨང་དང་པོར་ཨ་སྒོར་ས་ཡ་༣༨དང་།ཨང་གཉིས་པར་ཨ་སྒོར་ས་ཡ་༢༨།ཨང་གསུམ་པར་ཨ་སྒོར་ས་ཡ་༢༤བཅས་རྩེད་འགྲན་གྱི་བྱ་དགའ་ཁོ་ནར་ཨ་སྒོར་ས་ཡ་༤༠༠སྤྲོད་གཏན་འཁེལ་འདུགཐེངས་འདིའི་རྩེད་འགྲན་ཆེད་ཨུ་རུ་སུ་གཞུང་གིས་ཁྱོན་བསྡོམས་ཨ་སྒོར་ཐེར་འབུམ་༧༩༡གཏོང་འཆར་ཡོད་པ་དང་།དེ་ནི་ཕྱི་ལོ་༡༩༣༠ལོར་འཛམ་གླིང་རྐང་སྤོལ་རྩེད་འགྲན་མགོ་ཚུགས་པ་ནས་ད་ལྟའི་བར་གྱི་འགྲོ་སོང་ཆེ་ཤོས་ཆགས་ཡོད་འདུག